《阅故唐宫》
元代·孛朮鲁翀

锦帆走灭淮海波，虬髯起操汤武戈。荡民疮痏六朝下，天开百二秦山河。

我来傍徨旧宫土，细麦繁花忽谁主？终南王气三百年，仙李春风一千古。

春风吹梦天茫茫，玉楼金殿春云香。开元舞马散冥寞，纥干冻雀含悲凉。

世态苍黄几烟雾，秦汉英灵不知处。昆仑河脉自西来，湘浦雁行今北去。

作者简介：（公元一二七九年至一三三八年）字子翚，号菊潭，先为隆安人，后徙顺阳。生于元世祖至元十六年，卒于惠宗至元四年，年六十岁。勤于学。隐居不仕，学行为州里所敬。大德末，因荐授襄阳县教谕。文宗时，以书信拜见王约，王约看后对他的才能非常赞赏，就让他署任郡学正。此后又把他推荐到中书省，提升他任翰林国史院编修官。